Meer as 67 000 nou wêreldwyd met koronavirus besmetVrou op ‘n moltrein in Beijing (14 Februarie 2020) (Foto: AP Photo/Mark Schiefelbein) Meer as 67 000 persone is nou wêreldwyd besmet deur ŉ virale uitbreking wat in China begin het. Die Wêreldgesondheidsorganisasie (WGO) verwys daarna as COVID-19, met verwysing na sy oorsprong aan die einde van 2019 en die koronavirus wat dit veroorsaak. Tussen Vrydag en Saterdag se statistiek van die WGO was daar ŉ styging van 2 641 gevalle wat in China aangemeld is met ŉ styging van 143 in die dodetal. Nog twee gevalle is in Maleisië aangemeld, nog ŉ geval in Kanada en daar is bevestig dat ŉ persoon in Egipte met die virus besmet is. Die jongste getalle wat deur elke regering se gesondheidsowerheid aangemeld is, is Saterdag soos volg: – China: 66 492 gevalle (meeste in Hubei-provinsie); 1 523 sterftes – Hongkong: 56 gevalle, 1 sterfte – Macao: 10 gevalle – Japan: 262 gevalle (insluitend 218 van ŉ passasierskip in Yokohama), 1 sterfte – Singapoer: 67 gevalle – Thailand: 33 gevalle – Suid-Korea: 28 gevalle – Maleisië: 21 gevalle – Taiwan: 18 gevalle – Viëtnam: 16 gevalle – Duitsland: 16 gevalle – VSA: 15 gevalle (een Amerikaner is in China oorlede) – Australië: 14 gevalle – Frankryk: 11 gevalle – Verenigde Koninkryk: 9 gevalle – Verenigde Arabiese Emirate: 8 gevalle – Kanada: 8 gevalle – Filippyne: 3 gevalle, 1 sterfte – Indië: 3 gevalle – Italië: 3 gevalle – Rusland: 2 gevalle – Spanje: 2 gevalle – België: 1 geval – Nepal: 1 geval – Sri Lanka: 1 geval – Swede: 1 geval – Kambodja: 1 geval – Finland: 1 geval – Egipte: 1 geval